*Projekts*

**MINISTRU KABINETA SĒDES PROTOKOLLĒMUMS**

|  |  |  |
| --- | --- | --- |
| Rīgā | Nr. | 2015. gada \_\_\_. \_\_\_\_\_\_\_\_\_ |

.§

**Par Ministru kabineta 2014.gada 1.jūlija sēdes protokola**

**(prot. Nr.36 45.§)** **“Noteikumu projekts “Noteikumi par kadastrālo**

**vērtību bāzi 2015. un 2016.gadam”” 6.punkta izpildi**

1. Ņemot vērā Ministru kabineta 2014.gada 1.jūlija sēdes protokola (prot. Nr.36 45.§) “Noteikumu projekts “Noteikumi par kadastrālo vērtību bāzi 2015. un 2016.gadam”” 6.punktā uzdoto, Finanšu ministrijai sadarbībā ar Tieslietu ministriju, Zemkopības ministriju un Latvijas Pašvaldību savienību izstrādāt grozījumus likumā „Par nekustamā īpašuma nodokli”, paredzot, ka līdz 2020.gadam:
	1. lauku teritorijās zemes vienībām ar platību, kas pārsniedz 3 ha, un kurām vismaz viens no noteiktajiem lietošanas mērķiem ir no lietošanas mērķu grupas "Lauksaimniecības zeme", "Mežsaimniecības zeme un īpaši aizsargāja­mās dabas teritorijas, kurās saimnieciskā darbība ir aizliegta ar normatīvo aktu" vai "Ūdens objektu zeme", (turpmāk – lauku zemes) nekustamā īpašuma nodokļa aprēķinam izmanto speciālo vērtību, ko aprēķina Valsts zemes dienests;
	2. ikgadējais speciālās vērtības nekustamā īpašuma nodokļa vajadzībām pieaugums lauku zemēm nepārsniedz 20% no iepriekšējā gadā zemes vienībai aprēķinātās kadastrālās vērtības vai speciālās vērtības.
2. Valsts zemes dienestam līdz 2015.gada 18.augustam budžeta sagatavošanas vajadzībām iesniegt Finanšu ministrijai un pašvaldībām aprēķinus par katras pašvaldības administratīvajā teritorijā esošo lauku zemju prognozēto speciālo vērtību nekustamā īpašuma nodokļa vajadzībām pēc nekustamo īpašumu stāvokļa uz 2015.gada 1.jūniju.
3. Finanšu ministrijai protokollēmuma 1.punktā minētos grozījumus noteiktā kārtībā iesniegt izskatīšanai Ministru kabinetā valsts budžeta 2016.gadam likumprojektu paketē.

Ministru prezidente L.Straujuma

Valsts kancelejas direktora pienākumu

izpildītāja, direktora vietniece tiesību aktu

lietās, Juridiskā departamenta vadītāja I.Gailīte

Finanšu ministrs J.Reirs

10.08.2015 11:07

259

Finanšu ministrijas Tiešo nodokļu departamenta

Īpašuma un iedzīvotāju ienākuma nodokļu nodaļas

referente Šarfa, 67095496 Gunta.Sarfa@fm.gov.lv